Bejn l-1 u t-3 ta Novembru, bħala parti mill-korsijiet offruti mill-fakulta għal-ispiritwalita ġewwa l-Universita Ponifiċja Antonianum, Fr. Walter flimkien ma 66 patri u soru, għamlu pellegrinaġġ f'xi santwarji ġewwa l-Umbria. Huma żaru Foligno, Cortona, Spoleto, Spello u Todi. Nhar il-Gimgħa 7 ta' Novembru, 2014, id-Definitorju Provinċjali għamel żjara ta' kortesija lill-Eċċ. Tiegħu Mons. Isqof Charles Scicluna, Amministratur Djoċesan, gewwa l-uffiċċju tiegħu fil-Kurja Arċiveskovili l-Furjana. Kienet laqgħa kordjali ħafna ta' madwar tlett kwarti fejn Mons. Scicluna wera li għandu għall-qalbu ħafna l-preżenza u l-ħidma tagħna fid-djoċesi. Jaf sewwa d-diffikultajiet li aħna wkoll niltaqgħu magħhom fil-ħajja tagħna kemm bħala fraternita' lokali kif ukoll bħala fraternita provinċjali. Interessa ruħu fix-xogħol li aħna nwettqu u fis-sitwazzjoni tal-vokazzjonijiet tagħna u l-manteniment u r-restawr tal-knejjes tagħna, partikolarment dik tar-Rabat u tal-Belt Valletta. Jifhem ukoll id-diffikultajiet ta' finanzi sostenibbli li nsibu quddiema kemm biex inlaħħqu … Bejn it-30 u l-31 ta' Ottubru, 2014, huna Fr. Jimmy Zammit ofm, li huwa President tal-Fondazzjoni ta' Ontario tal-Provinċja Amerikana tal-Immakulata Kunċizzjoni, u kappillan tal-Knisja ta' San Franġisk, ġewwa Toronto, l-Kanada, kien fost dawk li ħadu sehem f'laqgħa mal-Ministru Ġeneral Fr. Michael A. Perry ofm, li saret f'St. Francis Retreat Centre, Cochrane, Calgary ġewwa l-Kanada. Din il-laqgħa kienet dwar il-ġejjieni taż-żewġ Provinċji Kanadiżi u attendaw għaliha fost l-oħrajn Fr. Francis Walter ofm, Definitur Ġenerali u Fr. Primo Piscitello ofm, Ministru Provinċjal tal-Provinċja Amerikana tal-Immakulata Kunċizzjoni. Din il-laqgħa saret sabiex jiddiskutu ristrutturar ta' dawn iż-żewg Provinċji Kanadiżi fid-dawl tan-numru tal-aħwa li dejjem jonqos u sabiex jiskopru metodi ġodda …